Chömemer zrugg uf Kulm! Grad döt äne uf de andere Strossesiite hed en gueti Kollegin vo mir  verantwortlich für min momentan Hoorschnitt  d Lehr gmacht. Im letschte Lehrjohr erhaltet sie 750 Franke Lohn, usglehrt cha si mit 3200 Franke rächne. 3200 Franke längt für es gmüetlichs WG-Dasii, 3200 Franke längt zum agnehm verantwortigslos jung z si, aber mit 3200 Franke chame au im Hansruedi Merz sine füechtischte Tröim ke Familie ernähre!